ROMÂNIA
JUDEŢUL BIHOR 
COMUNA TINCA    
   TINCA,  str. Armata Română , nr. 2; Tel.0259.310.073
E-mail: primăria.tinca@cjbihor.ro Fax: 0259.310.073
CLUBUL SPORTIV ”PROGRESUL” TINCA

Nr._______din ______________2026

ANUNT
Clubul Sportiv ”Progresul” Tinca, având sediul în Tinca, str. Armatei Române, nr.2, jud. Bihor, CIF 54953197, organizează concurs în vederea ocupării următoarelor posturi contractuale vacante:
Președinte club sportiv – post contractual de conducere, studii superioare,  pe perioadă determinată de 4 ani – contract de mandat, cu durata timpului de muncă de 40 ore/săptămână repartizate inegal pe zi, cu program flexibil – 1 post.
       Referent club sportiv – post contractual de execuție, studii medii, pe perioadă nedeterminată, ½ normă, cu durata timpului de muncă de 20 ore/săptămână repartizate inegal pe zi, cu program flexibil – 1 post. 
 
Concursul se organizează la sediul Clubului Sportiv ”Progresul” Tinca – Tinca,  str. A. Române, nr.2, jud. Bihor. 
B.) Documente solicitate candidaților pentru întocmirea dosarului conform art.35 din HG 1336/2022:
Conform art. 35 din H.G.nr.1336/2022-pentru aprobarea Regulamentului – cadru privind organizarea şi dezvoltarea carierei personalului contractual din sectorul bugetar plătit din fonduri publice (cu modificările şi completările ulterioare), în vederea înscrierii la concurs, candidaţii vor prezenta un dosar de concurs care va conţine următoarele documente:
a) formular de înscriere la concurs, conform modelului prevăzut la anexa nr. 1;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de Clubul Sportiv ”Progresul” Tinca;
e) copia carnetului de muncă sau a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
 
 1. Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
2. Copiile de pe actele prevăzute la  lit. b) – e), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea „conform cu originalul” de către secretarul comisiei de concurs.
3. Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise şi/sau probei practice. 
4. Dosarele de concurs se depun la compartimentul resurse umane al instituției publice tutelare, respectiv Comuna Tinca,  înăuntrul termenului de 10 zile lucrătoare de la data afișării anunțului pentru ocuparea postului vacant.
5. Prin raportare la nevoile individuale, candidatul cu dizabilităţi poate înainta comisiei de concurs, în termenul de 10 zile lucrătoare de la data afișării anunțului pentru ocuparea postului vacant, propunerea sa privind instrumentele necesare pentru asigurarea accesibilităţii probelor de concurs.
 Locul de depunere a dosarului de concurs:
Dosarele de concurs se depun la secretariatul comisiei de concurs asigurat de compartimentul resurse umane al instituției publice tutelare, respectiv Comuna Tinca – strada A. Române, nr.2, interval orar 8.00 -15.30.
Persoana de contact:
Iancu Petrică Adrian – Consilier Compartiment Resurse Umane, Salarizare
 C) Condițiile generale prevăzute de art.15 din H.G. 1336/2022
Condiții generale de participare la concurs :
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
 
Condiții specifice de participare la concurs pentru președinte club sportiv:
a) studii universitare de licență absolvite cu diplomă de licență sau echivalentă în una din ramurile de știință : știința sportului și educației fizice sau cultură fizică și sport.
b) vechime în specialitatea studiilor necesare ocupării funcției: minim 5 ani.
c) studii de master în știința sportului și educației fizice sau cultură fizică și sport; 
c) experiență similară constând în minim 3 ani în conducerea unui club sportiv public/privat;
d) experiență în organizarea cel puțin a unei competiții sportive de nivel național.

Atribuții președinte club sportiv:
· este responsabil de aplicarea Regulamentului de Organizare şi Funcţionare şi a Regulamentului Intern al clubului şi asigură respectarea acestuia de către toţi membrii clubului sportiv:
· poate propune Consiliului de Administraţie modificări la Regulamentul de Organizare şi Funcţionare al Clubului;
· asigură aplicarea şi respectarea în întreaga activitate a clubului a actelor normative în vigoare, precum şi a normelor şi reglementărilor specifice domeniului, emise de federaţiile sportive naţionale şi alte organisme şi foruri specifice;
· organizează şi conduce activităţile clubului în scopul aplicării hotărârilor Consiliului Local şi ale Consiliului de Administraţie, a programelor de activitate aprobate, prezentarea periodică a acestor programe, informări asupra activităţii desfăşurate;
· propune aprobarea bugetului de venituri şi chetuieli, în condiţiile legii, cu avizul Consiliului de Administraţie şi prin intermediul aparatului de specialitate al primarului, ce are obligaţia verificării propunerii, din punct de vedere al legalităţii şi înaintării documentelor către Primar, în scopul iniţierii proiectului de act administrativ, care va fi aprobat de autoritatea deliberativă;
· propune aprobarea rectificărilor de buget, în condiţiile legii, cu avizul Consiliului de Administraţie şi prin intermediul aparatului de specialitate al primarului, ce are obligaţia verificării propunerii, din punct de vedere a legalităţii şi înaintării documentelor către Primar, în scopul iniţierii proiectului de act administrativ, care va fi aprobat de autoritatea deliberativă;
· întocmeşte execuţia bugetară pentru anul încheiat, în condiţiile legii şi o transmite structurii de specialitate din aparatul de specialitate al primarului în scopul aprobării de către Consiliul Local;
· este ordonator terţiar de credite;
· răspunde de angajarea, lichidarea, ordonanţarea şi plata cheltuielilor clubului, în condiţiile legii;
· ia măsuri pentru întocmirea, păstrarea şi conducerea de către persoana responsabilă, a unui registru pentru controlul financiar preventiv propriu;
· asigură implementarea controlului managerial intern, în condiţiile legii;
· propune spre aprobare programul de acţiune sportivă pentru anul competiţional următor;
· propune spre aprobare programul de evenimente sportive pentru anul calendaristic următor;
· semnează principalele documente elaborate de club, programele de activitate, calendarul sportiv intern şi internaţional, bugetul de venituri şi cheltuieli, execuţia bugetara, şi altele asemenea;
· analizează activitatea clubului şi propune măsuri şi programe de îmbunătăţire a activităţii;
· propune lista sportivilor care să reprezinte clubul în acţiunile şi competiţiile viitoare;
· încheie, conform listei aprobată de către Consiliul de Administraţie, actele prin care sportivii reprezintă clubul;
· asigură desfăşurarea corespunzătoare a acţiunilor de selecţie, pregătire şi participare la competiţii, precum şi condiţiile de desfăşurare a activităţii sportive de performanţă;
· ia măsuri pentru a duce la îndeplinire legitimarea şi transferul sportivilor potrivit statutelor şi regulamentelor aplicabile;
· elaborează împreună cu reprezentanţii fiecărei secţii cât si cu cu reprezentanţii mediului privat implicat în sport şi cu cadrele didactice din domeniu, programul de acţiune pentru anul competiţional următor şi programul de evenimente pentru anul calendaristic următor;
· numeşte în funcţie, în condiţiile legii şi a prezentului regulament, prin decizie motivată, personalul clubului şi conduce activitatea acestuia;
· încheie cu fiecare antrenor şi sportiv contractul de activitate sportivă/prestări servicii;
· înregistrează contractele de activitate sportivă la organele şi instituţiile prevăzute de lege;
· decide în legătură cu promovarea, recompensarea şi sancţionarea personalului clubului, în condiţiile legii şi a prezentului regulament;
· aprobă necesarul de echipament şi materiale sportive pentru secţiile clubului în vederea pregătirii de competiţii şi participarea la competiţii, după avizarea acestuia de ordonatorul principal de credite;
· încheie, la nevoie, contracte de voluntariat, pentru îndeplinirea obiectivelor propuse în programul de acţiune şi în programul de evenimente;
· reprezintă clubul în raporturile cu organismele sportive interne şi după caz, internaţionale, cu autorităţile administraţiei publice centrale şi locale, alte instituţii publice, persoane fizice şi juridice, inclusiv organisme neguvemamentale;
· negociază şi semnează contracte şi alte acte juridice de angajare a clubului aprobate/avizate de Consiliului de Administraţie;
j *
· stabileşte şi deleagă atribuţii, în condiţiile legii şi a prezentului regulament;
· ia măsuri ca însemnele clubului sa fie înregistrate la OSIM, în condiţiile legii;
· realizarea tuturor formalităţilor de înregistrare sportivă, înregistrare fiscală şi altele asemenea;
· rezolvă problemele tehnice, organizatorice, administrative, financiare şi de personal ale clubului;
· îndeplineşte orice alte atribuţii executive, specifice unui club sportiv, persoană juridică de drept public şi instituţie publică de interes local, în condiţiile legii.

Condiții specifice de participare la concurs pentru referent club sportiv, post cu ½ normă:
a) Studii medii, respectiv studii liceale absolvite cu diplomă de bacalaureat;
b) Vechime în muncă minim 5 ani, din care minim 3 ani pe post de referent;
c) Atestat/certificat/diplomă pentru cunoștințe operare pe calculator. 

Atribuții referent club sportiv:
· înregistrare corespondență în registrul de intrare- ieșire al instituției, primită fie electronic (prin e-mail) fie fizic (prin poștă, curier);
· redactare diverse documente: adrese, răspunsuri cereri
· păstrarea de evidențe cu privire la copiii înscriși în club
· redactarea proceselor-verbale ale ședințelor consiliului de administrație al clubului.  

D) Bibliografie si tematica
 
1. Bibliografie pentru președinte club sportiv:
 
- OUG nr.57/2019 privind Codul administrativ, Titlul III-Personalul contractual din autoritățile și instituțiile publice;
- Legea nr.69/2000 a educației fizice și sportului , cu modificările și completările ulterioare;
- H.G. nr.884/2001 pentru aprobarea Regulamentului de punere în aplicare a dispozițiilor legii educației fizice și sportului nr.69/2000, cu modificările și completările ulterioare;
- Legea nr.544/2001-privind  liberul acces la informații de interes public,cu modificările și completările ulterioare;
-Legea nr.273/2006 -privind finanțele publice locale, cu modificările și completările ulterioare - Cap.I, Cap.II, Cap. III - Sectiunea I, II si IV
- Regulamentul de organizare și funcționare a Clubului Sportiv ”Progresul” Tinca.
      Bibliografia are în vedere actele normative cu toate modificările și completările aduse ulterior publicării lor.

Tematică concurs:  
-OUG nr.57/2019 privind Codul administrativ, cu modificările și completările ulterioare – cu tematica Titlul III-Personalul contractual din autoritățile și instituțiile publice;
- Legea nr.69/2000 a educației fizice și sportului , cu modificările și completările ulterioare – cu tematica integral;
- H.G. nr.884/2001 pentru aprobarea Regulamentului de punere în aplicare a dispozițiilor legii educației fizice și sportului nr.69/2000, cu modificările și completările ulterioare – cu tematica integral;
- Legea nr.544/2001-privind  liberul acces la informații de interes public, cu modificările și completările ulterioare – cu tematica integral;
- Legea nr.273/2006 -privind finanțele publice locale, cu modificările și completările ulterioare – cu tematica Cap.I, Cap.II, Cap. III - Sectiunea I, II si IV
- Regulamentul de organizare și funcționare a Clubului Sportiv ”Progresul” Tinca – cu tematica integral.


Bibliografie pentru referent club sportiv:
· OUG nr.57/2019 privind Codul administrativ, cu modificările și completările ulterioare -  Titlul III-Personalul contractual din autoritățile și instituțiile publice;
· Regulamentul de organizare și funcționare a Clubului Sportiv ”Progresul” Tinca.
Tematică concurs:  
· OUG nr.57/2019 privind Codul administrativ, cu modificările și completările ulterioare – tematica Titlul III-Personalul contractual din autoritățile și instituțiile publice;
· Regulamentul de organizare și funcționare a Clubului Sportiv ”Progresul” Tinca – cu tematica integral.
 E) Calendarul de desfășurare al concursului
 
· Afișare anunt concurs: 19.10.2026
· Termen de depunere a dosarelor de concurs: 2.11.2026, ora 15.00, la secretariatul comisie de concurs asigurat de compartimentul resurse umane al instituției publice tutelare, respectiv Primăria comunei Tinca – strada A. Române, nr.2, jud. Bihor.
· Selecția dosarelor de înscriere la concurs: 3.11.2026, ora 10.00, la sediul Clubului Sportiv ”Progresul” Tinca – Tinca, str. A. Române, nr.2
· Afisare rezultate selecție dosare:  3.11.2026, ora 13.00.
· Depunere contestații pentru proba de selecție a dosarelor: 4.11.2026, ora 13.00.
· Afișarea rezultate contestații selecție dosare:  5.11.2026, ora 13.00.
· Proba scrisă: 9.11.2026 , ora 10.00,la sediul Clubului Sportiv ”Progresul” Tinca – Tinca, str. A. Române, nr.2, jud. Bihor.
· Afișarea rezultatelor la proba scrisă:  9.11.2026, ora 15.30.
· Depunere contestații pentru proba scrisă: 10.11.2026, ora 15.30.
· Afișarea rezultate contestații la proba scrisă: 12.11.2026, ora 15.30.
· Interviul: 13.11.2026, ora 10.00, la sediul Clubului Sportiv ”Progresul” Tinca – Tinca, str. A. Române, nr.2, jud. Bihor.
· Afișarea rezultatelor la interviu:  13.11.2026, ora 15.00.
· Depunere contestații pentru interviu: 16.11.2026, ora 15.00.
· Afișarea rezultate contestații interviu: 17.11.2026, ora 15.00.
· Comunicare rezultate finale: 17.11.2026, ora 16.00.
   Rezultatele la fiecare proba vor fi afișate la sediul Clubului Sportiv ”Progresul” Tinca și pe site-ul comunei Tinca, www.comuna-tinca.ro, la sectiunea concursuri.

